Rolandas Paksas

Rolandas Paksas (sündinud 10. juunil 1956 Telšiais) on Leedu poliitik, kes on olnud Leedu peaminister (1999 ja 2000–2001) ja Leedu president (2003–2004). 

Ta oli 18. maist kuni 27. oktoobrini 1999 ning 26. oktoobrist 2000 kuni 20. juunini 2001 Leedu peaminister, 26. veebruarist 2003 kuni 6. aprillini 2004 Leedu president. Aastatel 2009–2019 oli ta Euroopa Parlamendi liige, ta kuulus Vaba ja Demokraatliku Euroopa fraktsiooni.

Pärast presidendivalimiste võitu 2003. aastal süüdistati Paksast kahtlastes sidemetes Venemaaga. Nimelt andis ta lennundusfirma Avia Baltika presidendile Juri Borissovile dekreediga Leedu kodakondsuse, pärast seda kui Borissov oli Paksase valimiskampaania jaoks annetanud 400 000 USA dollarit. Leedu põhiseaduskohus tunnistas Paksase süüdi kodakondsuse andmises Juri Borissovile, riigisaladuse rikkumises ning oma ametivõimu kuritarvitamises.Kohus: Paksas on süüdi ERR uudised, 31. märts 2004 6. aprillil 2004 taan­das seim Paksase ametist. Sellega sai temast esimene ametist tagandatud president Euroopas.Leedu TV: seim tagandas Paksase ERR uudised, 6. aprill 2004

Viited

 Välislingid 
Paksase Euroopa Parlamendi koduleht

Kategooria:Leedu peaministrid
Kategooria:Leedu presidendid
Kategooria:Leedust valitud Euroopa Parlamendi liikmed
Kategooria:Gediminase-nimelise Vilniuse Tehnikaülikooli vilistlased
Kategooria:Kolme Tähe ordeni kavalerid
Kategooria:Sündinud 1956